google/wiki40b huggingface dataset:
Paranitocris

Utseende

Middelsstore, avlange trebukker. Antennene er kortere enn kroppen. Pronotum er rektangulært, bredere enn langt, med en knøl midt på hver sidekant. Dekkvingen er nokså smale, noe innsnevrede i midten (litt timeglass-formede).

Levevis

Larvene lever vanligvis i stammene på storvokste urter.

Utbredelse

Slekten er kjent fra Den demokratiske republikken Kongo og Elfenbeinskysten.
Indre Gloppen Skyttarlag

Indre Gloppen Skyttarlag er en skytterklubb på Sandane i Gloppen kommune. Laget ble formelt etablert som Rifleringen Skytterlag i 1893, men hadde trolig aktivitet på 1870-1880-tallet.
De to lokale skytterlagene, Nesjane Skyttarlag (stiftet 1885) og Gimmestad Skyttarlag (stiftet ca 1886) er begge slått sammen med Indre Gloppen Skytterlag. Laget har egen skytebane i Bukta, sør for Sandane. Klubbens aktivitet er i stor grad rettet mot jaktforberedende trening, primært for hjortejakt.
Ligdia adustata

Utseende

En middelsstor (vingespenn ca. 24 mm), slank, hvit og brun eller grå måler. Forkroppen og forvingenved roten er mørkt brunlige til skifergrå. Et bredt midtfelt i forvingen er hvitt, mens den ytre delen er brunlig bortsett fra vingespissen som er hvit. Bakvingen er hvit med brune tverrflekker i den indre deleb og to eller tre diffuse, lysbrune tverrbånd i den ytre.

Levevis

Denne arten er knyttet til spolebusk (Euonymus europaeus), som ikke er en opprinnelig plante i Norge, men innført som prydbusk, den er stedvis forvillet.

Utbredelse

Arten er utbredt i hele Europa, bortsett fra lengst i nord, og østover til Sentral-Asia. I Norge ble den funnet første gang i Kristiansand i 2008.
Dataprofilering

Motivasjon

Motivasjonen for dataprofilering som eget felt innen IT har i hovedsak kommet fra frustrasjonen datavarehusutviklere hadde ifbm uforutsigbar datakvalitet i kilder. Forretningslogikk for lasting av data til datavarehusene ble (og blir) ofte gjort mer med utgangspunkt i antagelser enn fakta om egenskapene til kilden.
For eksempel ved å se på databasemodeller for kilden. Problemet er at slike modeller ofte ikke er oppdatert, eller at tilstrekkelig referanseintegritet ikke er implementert. 
Ved å bruke profilering av kilden kan man på forhånd få kunnskap om kilden basert på undersøkelse av reelt datainnhold.

Datatyper, formater og mønstre

Tekstfelter kan ofte inneholde mange forskjellige datatyper eller formater.
For eksempel datoer, emailadresser, web-adresser, etc...
Profilering kan avdekke hvilken type format, mønster, datatype eller kjente informasjonstyper (web, mail, navn, ...) det er snakk om.

Semantikk

Profilering som avdekker mønstre basert på frekvensanalyser av ordsammensetninger.
Dette kalles semantisk profilering og er et nyere tilskudd til profileringsfeltet.

Struktur

Å beskrive struktur er vanskelig uten å ha en modell som et fast holdepunkt. Det vanligste er å påvise i hvilken grad en kilde innordner seg eller avviker fra normalformene 1-3 for relasjonsdatabaser.
Ved å bruke en normalisert datamodell med full referanseintegritet, kan man oppnå en meget stor grad av forutsigbarhet ved uttrekk av data. Bill Inmon, som er anerkjent som opphavsmannen til datavarehus, har som krav at datavarehusets grunndata skal lagres på 3 normalform, slik at de lettere kan trekkes opp i rapporteringskuber og lignende business intelligence-strukturer.
Dataprofilering kan avdekke underliggende strukturer i en eksisterende database basert på innhold.
Joint Helicopter Command

Joint Helicopter Command (JHC) er en fellesavdeling i Storbritannias forsvar som forener alle taktiske helikoptre under én kommando. JHC ble opprettet 5. oktober 1999 og er administrativt underlagt British Armys hovedkvarter i Andover.
De fleste av Storbritannias militære helikoptre er underlagt JHC, men unntak gjelder for Royal Navys flåtehelikoptre, Defence Helicopter Flying School og redningshelikoptre i Royal Navy og Royal Air Force.
JHC består av 15 000 mannskaper og 239 helikoptre.
Taiqian

Taiqian (kinesisk: 台前县; pinyin: Táiqián Xiàn) er et fylke i provinsen Henan i Folkerepublikken Kina. Det er underlagt byprefekturet Puyang.
I 1999 hadde det en befolkning på 338 662 innbyggere.

Samferdsel

Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou, Jiujiang, Nanchang, Heyuan, Huizhou og Shenzhen.
John Cairncross

Bakgrunn

John Cairncross var bror til økonomen Alexander Kirkland Cairncross og onkel til journalisten Frances Cairncross.
Han ble utdannet ved University of Glasgow og Trinity College i Cambridge, der han studerte moderne språk. I Cambridge ble han kjent med de øvrige som skulle utgjøre «the Cambridge Five».

Karriere

Etter studiene arbeidet han ved det britiske utenriksministerium. I 1937 ble han medlem av det britiske kommunistparti.
I 1942 arbeidet han som medarbeider av MI6 som kodeknekker i det engelske Bletchley Park ved dechiffreringen av kodet hemmelig kommunikasjon som ble avlyttet fra den tyske Wehrmacht.og som var kodet med deres rotor-chiffrerermaskin Enigma. Han videreførte på denne tid de dechiffrerte informasjoner som i Bletchley Park ble gitt dekknavnet Ultra via sine hemmelige kanaler til Sovjetunionen. Disse opplysningene var av stor nytte for Den røde armés kamp mot de tyske invasjonsstyrker. Slik hadde Cairncross for eksempel kunnet varsle sovjeterne – på grunnlag av Enigma-opplysninger på tysk – om det forestående tyske motangrepet ved Kursk (Unternehmen Zitadelle). Cairncross kommuniserte også på grunnlag av de tidlige og upolerte tekster så raskt at Sovjetunionen ofte leste informasjonen før Storbritannias vestallierte.
Etter at MI5 fant belastende materiale i hans besittelse, innrømmet Cairncross i 1951 sin spionasje for Sovjetunionen. Det er de som mener at informasjon formidlet fra ham om det vestlige kjernevåpenprogram fikk i gang det sovjetiske program. Han ble imidlertid ikke straffeforfulgt. I det hele forble det noe av et mysterium utenfor etterretningskretser hvem den femte mann av Cambridge Five var helt til 1990, til KGB-overløperne Jurij Modin og Oleg Gordijevskij pekte på Cairncross.
Etter sin tilståelse flyttet Cairncross til Roma, og der arbeidet han for FNs organisasjon for ernæring og landbruk (FAO) frem til sin pensjonering. Deretter trakk han seg tilbake til det sørlige Frankrike. John Cairncross døde i 1995.
Guayabera

Guayabera (meksikansk bryllupsskjorte) er navnet på en type løsthengende herreskjorte, som er populær i Latinamerika, Karibien, Filippinene og Zimbabwe. Den er normalt laget av bomull.
Pardosa

Utseende

Pardosa artene er generelt ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Dichostatoides

Utseende

Middelsstore, brede, matt gråbrunlige trebukker. Antennene er gjerne noe lengre enn kroppen. Pronotum er avrundet trapesformet, mye bredere enn langt, uten tenner på sidene. Dekkvingene er ganske brede, avsmalnende bakover.

Utbredelse

Slekten er utbredt i Vest- og Sentral-Afrika.
Woolstone (Milton Keynes)

Stedsnavnet

Navnet Woolstone er opprinnelig på angelsaksisk, og betyr «Wulfsiges gård». I Domesday Book (1086) nevnes stedet som Wlisiestone.
I dag er Little Woolstone den største av de etter å ha hatt fordeler av konstruksjonen av kanalen på 1800-tallet. Dens pub, Barge Inn, ble i sin tid åpnet for å dekke behovene til båtmennene og deres hester. Landområdene mellom de to tidligere landsbyene er i dag (per 2016) dekket av en bane for cricket. Begge er lineære landsbyer, begge er blitt rammet inn av og langs en nord-sørlig linje av både elven Ouzel (i øst for landsbyene) og av Grand Union-kanalen (i vest). De utgjør en del av kjede av tre landsbyer langs denne linjen. Den neste, 1,5 km lengre sør, er Woughton on the Green.
Leptispa

Utseende

Nokså små (5-7 millimeter), lange og slanke, flate, mørke bladbiller, gjerne med metallisk glans. Hodet er lite mne godt synlig ovenfra, antennene forholdsvis korte. Kroppsformen er jevnbred. Antennene er 11-leddete og nokså korte. Pronotum er avrundet firkantet, gjerne kraftig punktert, dekkvingene har 10 punktrader. Beina er nokså korte.

Levevis

Både larver og voksne lever på planter i gressfamilien eller sivfamilien og eter fra dem. Noen av artene er regnet som skadedyr på ris  der de bygger seg hus ved å krølle sammen bladene.

Utbredelse

Gruppen er utbredt i varme områder av den Gamle verden. I Europa forekommer Leptispa filiformis i den sørlige delen .
Ola Vangen

Ola Vangen (1699–1739) var en norsk lyriker. Han var født på Østvangen i Vingelen i Tolga i Hedmark , og kjørte som de fleste andre bønder i distriktet kull for kobberverket på Røros.
Hans vise fra denne beskjeftigelse, En bondemand på isen gaar, den sorte kuld at kjøre, ble svært kjent. Den ble omdiktet til en slags folkevise, sunget på bygdemål med refrenget Ei kjørd i fjor, ei kjør i år, ei ska te åres fill kjøre.
Ola Vangen var fetter av Tore Skogstad, som ble stamfar for slekten Skogstad.
Trongisvágsfjørður

Trongisvágsfjørður (IPA: [ˈtɹɔnʤɪsvɔksˌfjøːɹʊr], dansk: Trangisvåg Fjord), også kalt Tvøráfjørður, er en fjord på østkysten av Suðuroy på Færøyene. Fjorden strekker seg om lag 7 km i sørøstlig–nordvestlig retning. Ved innløpet av fjorden ligger Tjaldavíkshólmur.
Trongisvágsfjørður har fått sitt navn etter bygden Trongisvágur innerst i fjorden. Andre bygder langs fjorden er Tvøroyri, Froðba og Ørðavíkarlíð. Ørðavík ligger i en vik med samme navn på sørsiden av fjorden.
Trongisvágsfjørður har vært brukt som landingssted for sjøfly. Wolfgang von Gronau landet på fjorden fire ganger i 1920- og 1930-årene. Charles Lindbergh og ektefellen Anne Morrow landet her i 1933.
Bullshit

Bullshit var en dansk motorsykkelklubb, etablert i Christiania på slutten av 1980-tallet.
Etter at den såkalte «junkblokaden» for å få vekk harde stoffer fra Christiania, begynte den nyetablerte MC-klubben Bullshit å selge hasj åpenlyst. Dette førte til mye mediaoppmerksomhet på klubben og Christiania, og det begynte å gå rykter om Bullshits voldsaktiviteter.
21. desember 1985 ble det 38 gamle Bullshit-medlemmet Anker Walther «Høvding» Markus skutt og drept av åtte skudd på vertshuset Nemo i Christiania. René «Ludvig» Nøddeskov Ludvigsen og Ole «Ost» Bonnesen Nielsen ( som senere ble fullverdige Hells Angels medlemmer) ble begge dømt til 16 års fengsel for drapet, men hevder selv i ettertid at det var i selvforsvar.
1. oktober 1987 fant politiet et nedstøpt lik av en mann i betonggulvet på Bullshits tilholdssted. Etter dette ble klubben presset ut av Christiania av de andre beboerne. Etter dette ble de karakteristiske ryggmerkene til MC-klubbene forbudt i Christiania.
Bullshit ble oppløst i 1988.
En verdensomseiling under havet (film)

Handling

I 1866 kommer det stadig flere meldinger om at et gigantisk sjømonster med horn synker skip ute på det åpne hav. Professoren Arronax (Paul Lukas), hans assistent Conseil (Peter Lorre) og hvalfangeren Ned Land (Kirk Douglas) drar sammen på en ekspedisjon for å løse myseriet som lenge har herjet på havene. Ekspedisjonen får et ublitt møte med sjømonsteret da det renner dem i senk. Til sin forbauselse oppdager de at sjømonsteret i virkeligheten er en mekanisk undervannsbåt konstruert og ført av den geniale Kaptein Nemo (James Mason). De skipbruddene blir reddet og tatt ombord, og etterhvert får de en forklaring på hvorfor Nemo renner skip i senk på havet. 
De overlevende blir tatt med på en eventyrlig reise under havet med Nautilus. Etter en strabasiøs og risikofylt ferd kommer til tilslutt til øya Vulcania hvor Nemo har sin hemmelig base.

Om filmen

En verdensomseiling under havet fikk god mottakelse av filmkritikerne og har oppnådd hele 91% (2010) på Rotten Tomatoes. Den har fåt fem stjerner i The SF, Horror and Fantasy Film Review, som blant annet skriver: «the defining Verne film came with this beautiful and lavish adaptation of 20,000 Leagues Under the Sea. 20,000 Leagues Under the Sea is one of the real genre classics of the 1950s.»
Filmen vant i 1955 to Oscar-statuetter i kategoriene beste spesialeffekter og "Art direction" (John Meehan og Emile Kuri). Den ble i tillegg nominert til en Oscar i kategorien beste klipp. I 2004 ble filmen nominert til en Saturn Award i kategorien beste klassiker lansert på DVD.

Trivia

Filmen er innspilt i Corona, California, Jamaica og flere steder rundt Bahamas.
Entomochirus

Utseende

Ganske små, avlangt ovale, gjerne litt matt grønnlig metallisk fargede bladbiller. Oversiden er tett og kraftig punktert. Pronotum er rundet med en liten tann på hver side i den bakre delen. Dekkvingene er noe rundete, tett, noe uregelmessig punkterte. Noen arter er kledt med fine, lyse hår.

Levevis

Både larvene og de voksne (imago) er planteetere som lever på trær og busker i skog.

Utbredelse

Slekten er utbredt i Sør-Amerika.
Sliven eparki

Kirker og klostre

Eparkiet har til sammen 325 kirker og 35 kapeller. Sentralt blant disse er St. Dimităr-katedralen i Sliven og Kiril og Metodij-katedralen i Burgas.
Det finnes flere klostre i eparkiet, særlig kjent er Pomorie kloster ved Pomorie på svartehavskysten.
Stadnamn i norske polarområde

Stadnamn i norske polarområde (nynorsk for «Stedsnavn i norske polarområder») er en database over stedsnavn i norske polarområder, inkludert Antarktis. Databasen drives av Norsk polarinstitutt, som har det offisielle ansvaret i Norge for å fastsette og registrere stedsnavn i polarområdene. En egen navnekomité godkjenner eller avviser alle nye stedsnavn.
Databasen ble etablert i 2011, men bygger på to eldre databaser: én over stedsnavn på Svalbard og Jan Mayen og en annen for stedsnavn på Dronning Maud Land, Bouvetøya og Peter I Øy. Nettsiden finnes på nynorsk og engelsk, mens selve stedsnavnene bare finnes på nynorsk. Nynorsk skriveform skal også brukes i bokmålstekster.
Grimstad byfogd

Grimstad byfogd var et byfogdembete i Aust-Agder. Da Nedenes sorenskriveri ble delt i Vestre Nedenes og Østre Nedenes ved kongelig resolusjon 19. november 1924, ble det samtidig bestemt at sorenskriveren i Vestre Nedenes skulle være byfogd i kjøpstaden Grimstad. Ved kongelig resolusjon 23. mars 1852 ble det bestemt at byfogdembetet i Grimstad skulle skilles fra sorenskriverembetet fra 1. august samme år og forenes med postmesterembetet i Grimstad. Grimstad byfogdembete ble vedtatt nedlagt ved kongelig resolusjon 6. november 1897 (til gjennomføring av Lov om delvis omordning av det civile embetsværk av 21. juli 1894). Loven skulle senest settes i verk etter hvert som de berørte embeter ble ledige. Bestemmelsene fra 1894 og 1897 ble iverksatt for Aust-Agder fylke fra 1. april 1919 etter kongelig resolusjon 14. februar 1919. Byfogdembetene i Grimstad og Risør ble beholdt, men måtte avgi oppebørsel forretningene til skattefogden i fylket. Byfogdembetet i Grimstad ble først nedlagt etter kongelig resolusjon 10. september 1926, med virkning fra 1. oktober 1926.

Arkiv

Arkivet etter Grimstad byfogd er levert til Statsarkivet i Kristiansand.
Lara Flynn Boyle

Berømt med Twin Peaks

Boyles første filmrolle var en mindre birolle i Skulk med stil (Ferris Bueller Day Off) (1986), men scenen ble fjernet i filmens siste klipping. Hun spilte deretter i TV-serien Amerika (1987), og i filmene Poltergeist III (1988) og Dagen er din (1989). Hun fikk sin første større rolle som gjorde henne kjent ved å spille Donna Hayward i den kritikerroste TV-serien Twin Peaks. Da serien ble avsluttet i 1991 produserte seriens skaper David Lynch en film, Twin Peaks: Fire Walk With Me, men på grunn av sin økende berømmelse valgte Boyle ikke delta og Moira Kelly overtok hennes opprinnelige rolle.
Boyle tilbrakte mesteparten av 1990-tallet i å albu seg plass i filmverden med varierende hell. Noen av hennes mer interessante roller var den selvopptatte Stacy i Wayne's World (1992); den skjøre og hjemløse tenåringen Heather i Where The Day Takes You (1992); den sensuelle og manipulerende Suzanne i Red Rock West (1993), noe som ga en status som en førsteklasses «femme fatale»; og Alex, den seksuelt selvsikre divaen i ungdomsfilmen Threesome (1994); og den manisk undertryke hjemmehustruen Marianne Byron i Afterglow (1997).
I 1997 prøvespilte Boyle for tittelrollen i David E. Kelleys TV-serie Ally McBeal hvor hun til slutt tapte for Calista Flockhart, men fikk isteden en spesialskrevet serie som advokat Helen Gamble i Kelleys andre TV-serie i 1997, The Practice. Hun spilte i serien fram til 2003 da produsentene i et forsøk på å gjøre serien mer sexy og samtidig få ned omkostningene ga både Boyle og de fleste andre skuespillerne sparken.
I 2002 spilte Boyle hovedrollen som kvinnelig skurk i den populære om enn ikke spesielt gode filmen Men in Black II. Hun har også gjestet i flere TV-serier, blant annet også Ally McBeal, var også med gjentatte ganger i serien Huff før hun i 2005 ble med i serien Las Vegas som har handling fra et spillermiljø i byen av samme navn og hvor hun portretterte Monica, en ny hotelleier.
Peronaemis

Utseende

Middelsstore (ca. 6 - 13 millimeter), avlange, metallisk fargede praktbiller. Artene er ganske fargerike med ulike slags metallglans. Antennene er nokså korte og sagtakkede. Oversiden er tett og fint punktert.

Utbredelse

Slekten er utbredt i på de Store Antillene.
Operasjon Roundup

Operasjon Roundup («opprulling») var en plan fra 1942 om en invasjon av vestfronten (det nordlige Frankrike) i 1943 med de allierte styrker under den andre verdenskrig. Isteden ble den allierte invasjon av tyskokkuperte Europa utsatt til våren 1944 under operasjon Overlord.

Planen

Planen for en invasjon så tidlig som våren 1943, uttenkt og trukket opp av daværende brigadegeneral Dwight Eisenhower for å opprette en annen front, og krevd av Sovjetunionens diktator Josef Stalin, reflekterte amerikansk entusiasme for et tidlig inntog i Europa. Britene var mer tilbakeholdende i å forplikte seg til denne invasjonsplanen ettersom de fortsatt hadde de smertefulle tapene fra slaget ved Somme i 1916 under den første verdenskrig fortsatt i minnet. De foretrakk å unngå et direkte angrep på en mektig fiende. Winston Churchill fortrakk en strategi ved å angripe Nazi-Tysklands via Middelhavet isteden som han beskrev som fiendens «myke underliv». Andre britiske militære ledere håpet å utsette en invasjon fram til tyskerne hadde blitt utarmet ved å slåss på den russiske fronten (østfronten). Churchills plan ville gjøre det mulig for relativt uerfarne amerikanske styrker å skaffe seg krigserfaring i langt mindre risikabel trefninger mens det gradvis ble bygget opp en overveldende styrke før nådestøtet ble satt inn mot Nazi-Tyskland..
God's Own Country (2017-film)

Sammendrag

Johnny bor på en gård i Yorkshire sammen med faren, Martin, og bestemoren, Deirdre. Fordi faren har hatt slag og bestemoren begynner å bli gammel, faller det aller meste av arbeidet på Johnny. For å døyve ensomheten bruker han fritiden til fyll og tilfeldig sex. Mot hans vilje leier faren inn Gheorghe, en rumensk gjestearbeider, for å hjelpe til med lammingen. De to innleder etter hvert et forhold, og Johnny får et nytt syn på hverdagen. Det mektige landskapet i Yorkshire - ofte kalt «God's Own Country» - er bakteppet for filmen.

Produksjon

Filmen er delvis basert på manusforfatter og regissør Francis Lees eget liv. Han er født og oppvokst i Yorkshire og måtte velge om han skulle bli på familiens gård eller dra på teaterskole. Filmen ble spilt inn Yorkshire.

Utgivelse

Filmen hadde verdenspremiere på Sundance Filmfestival 23. januar 2017. Like etter kjøpte Picturehouse Entertainment, Orion Pictures og Samuel Goldwyn Films distribusjonsrettighetene til henholdsvis Storbritannia og USA. Den hadde premiere i Norge 17. november 2017.
Filmen ble forbudt i Den arabiske verden på grunn av sex-scenene mellom de to mannlige hovedrolleinnehaverne. Romania var det eneste land i Øst-Europa som viste filmen.

Mottakelse

God's Own Country har fått generelt god kritikk. Filmen har 99% positiv oppslutning på filmsiden Rotten Tomatoes, og 85% på Metacritic. Aftenposten kalte filmen en Overbevisende britisk debut. NRK beskriver filmen som en Blendende vakker kjærlighetshistorie.
Union Valdôtaine

Union Valdôtaine (UV) er et franskspråklig regionalistisk politisk parti i Aostadalen i Italia.
Partiet ble grunnlagt den 3. september 1945 og er det viktigste politiske partiet i regionen. Den regionale regjeringen er ledet av Luciano Caveri og dominert av UV, som regjerer i koalisjon med to andre lokale partier, Fédération Autonomiste og Stella Alpina.
Tross nære bånd til sentrum-venstre-partiene på nasjonalt nivå, stilte partiet ved parlamentsvalget i 2006 lister alene, og i konkurranse med sentrum-venstre-alliansen L'Unione, men tapte, og er dermed ikke lengre representert i det italienske parlamentet.
Arthur Pevik

Andre verdenskrig

Pevik tok teknisk skole og handelsskole, og arbeidet som tekniker. Etter den tyske invasjonen av Norge våren 1940 deltok han i kampene ved Narvik. Via Odd Sørli ble han trukket med i motstandsarbeidet i Trøndelag og kom i kontakt med SOE.
Den 10. september 1941 ble Sørlie, Arthur Pevik og åtte andre hentet over til Storbritannia med fiskebåten «Vita» for militær opplæring i kompani Linge. De returnerte 8. februar 1942 med Shetlandsgjengens fiskeskøyte MK «Arthur» til Nord-Dyrøy utenfor Frøya, med oppdrag å etablere motstandsorganisasjonen Lark i Trondheim. Lark ble opprinnelig opprettet for å trene lokale motstandsmenn i sabotasje og geriljateknikk, for å støtte en mulig alliert invasjon i trøndelagsområdet. I mars 1942 reiste Pevik sammen med Herluf Nygaard igjen tilbake til England, via Sverige.  Under oppholdet i London utarbeidet Pevik en detaljert rapport over hvilken assistanse motstandsorganisasjonene i Trøndelag kunne yte, og hvilke mål de kunne angripe, i tilfelle invasjonen kom.
Vinteren 1942–1943 var Pevik uttatt til å delta i den planlagte operasjon Pullover mot Ofotbanen sammen med kanadiske commandosoldater. Etter at transportflyene i lengre tid forgjeves hadde ventet på godt vær, ble operasjonen avblåst.
I april 1944 kom Pevik sammen med Andrew Gade Torp via Sverige tilbake til Trøndelag for å forberede etableringen av en ny motstandsgruppe med kodenavn Robin, og for å utføre en likvidasjon. Likvidasjonen ble aldri utført da målet viste seg å være reist, men Robin var operativ fra september samme år. I juli 1944 var Pevik i Stockholm og 29. juli skjøt han svensken Claes Bertil Warholm på den norske militærlegasjonens lokaler i Skeppargatan 32 på Östermalm i Stockholm. Liket ble via den britiske ambassaden fraktet til en myr hvor det ble begravet. Warholm var svensk statsborger og agent for Tyskland. Drapet kan ha vært en hevn fra Pevik, da Warhom muligens hadde vært involvert i arrestasjonen av Peviks bror. Saken ble dysset ned og Pevik ble ikke straffet. Pevik returnerte til England i oktober.
I november 1944 ble Pevik rekruttert til Oslogjengen av Gunnar Sønsteby. Sammen med Viggo Axelssen skulle han hoppe ut i fallskjerm utenfor Oslo i desember, men flyet måtte snu på grunn av dårlig vær. De ble i stedet droppet sammen med 50 containere våpen og eksplosiver den  22. februar 1945.
I Oslo ble Pevik først engasjert som instruktør for Politiorg. Den 14. mars 1945 deltok han i sprengningen av NSBs administrasjonsbygning ved Jernbanetorget. Sprengningen var en del av operasjon Betongblanding, et koordinert angrep mot jernbanen over hele landet for å vanskeliggjøre overføring av tyske styrker til kontinentet.
Den 2. mai deltok han i raidet mot Politidepartementet, hvor 700 kilo dokumenter ble bragt i sikkerhet etter at nazi-myndighetene hadde begynt å destruere sine arkiver.

Etter krigen

Etter verdenskrigen reiste Pevik tilbake til sitt fødested, Oregon i USA, der han døde i 1974.
Telebreen

Telebreen er en isbre i den østre delen av Dronning Maud Land. Den strømmer mellom Kjuka og Telen i den indre delen av Lützow-Holmbukta.
Breen er kartlagt basert på flyfotografering og undersøkelser gjennomført under japanske forskningsekspedisjoner mellom 1957 og 1962. Den er oppkalt etter det nærliggende fjellet Telen som ble navngitt av Thorshavn-ekspedisjonen 1936–37.